JAVNA VATROGASNA POSTROJBA GRADA OSIJEKA, I. G. Kovačića 2, 31000 Osijek, OIB: 04579316822 (u daljnjem tekstu: Naručitelj), zastupana po zapovjedniku Ivković Goranu
i
………………… (u daljnjem tekstu Ugovaratelj) ……………….

sklapaju

UGOVOR O PRUŽANJU USLUGE
Knjigovodstvene usluge

UVOD
Članak 1.
[bookmark: _Hlk174910647](1) Ovaj Ugovor temelji se na provedbi postupka jednostavne nabave usluge za predmet nabave: Knjigovodstvene usluge, evidencijski broj nabave JN-6/2026, u kojem je Naručitelj Odlukom od ……….. odabrao ponudu ponuditelja ……………., br: ………., od …………... godine, a sukladno članku 7. Pravilnika o provedbi jednostavne nabave Naručitelja, objavom Poziva za dostavu ponuda na službenoj stranici Naručitelja.
(2) Pod pojmom ZJN 2016 u smislu ovog Ugovora smatra se Zakon o javnoj nabavi (Narodne novine br. 120/2016., 114/2022., 48/2026.).
(3) Pod pojmom "dani" u smislu ovog Ugovora smatraju se kalendarski dani.

PREDMET UGOVORA
Članak 2.
(1) Temeljem navedenog, Naručitelj daje, a Ugovaratelj preuzima obvezu, za račun Naručitelja pružiti uslugu knjigovodstvenih usluga sukladno uvjetima i zahtjevima iz dokumentacije o nabavi, troškovnikom i tehničkim specifikacijama i odabranoj ponudi, a koji su dio ovog Ugovora.
(2) Ugovaratelj se potpisom ovog Ugovora odriče prava na moguće prigovore s osnova nepoznavanja uvjeta i načina izvršavanja ovog Ugovora.
Ovim Ugovorom se reguliraju međusobna prava i obveze, a u svezi obavljanja računovodstveno - knjigovodstvenih i financijskih usluga između Naručitelja i Ugovaratelja, a sve sukladno Zakonu o proračunu, Pravilniku o polugodišnjem i godišnjem izvještaju o izvršenju proračuna, Pravilniku o financijskom izvještavanju u proračunskom računovodstvu, Pravilniku o proračunskim klasifikacijama, Pravilniku o proračunskom računovodstvu i računskom planu, Zakonu o fiskalnoj odgovornosti, Uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, Zakonu o porezu na dodanu vrijednost, Zakonu o porezu na dohodak i drugim propisima koji uređuju knjigovodstveno - računovodstveno i financijsko poslovanje u RH kao i drugim pravilima struke na području definiranom ovim Ugovorom te odredbama ovog Ugovora.

NAČELA UGOVORA
Članak 3.
(1) Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja Ugovora i ostvarivanja prava u tim odnosima i suzdržati se od postupaka kojim se može drugome prouzročiti šteta.
(2) Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa ( pažnja dobrog gospodarstvenika, odnosno pažnja dobrog domaćina).
(3) Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).


CIJENA
Članak 4.
(1) Vrijednost usluge iz članka 1. ovoga Ugovora je
                                                                     ….. eura bez PDV-a
                               PDV 25%                ……. eura
                                Ukupno                …….. eura s PDV-om
(2) Jedinične cijene u troškovniku nepromjenjive su tijekom cijelog trajanja Ugovora o jednostavnoj nabavi. 
(3) Ugovorena cijena obuhvaća sve troškove potrebne za uredno obavljanje usluge.
(4) Ukoliko Ugovaratelj/podugovaratelj nije u sustavu PDV-a, a tijekom izvršenja Ugovora uđe u sustav PDV-a, ukupno ugovorena cijena ne može se zbog toga povećati, odnosno Naručitelj ne snosi financijski teret naknadnog ulaska Ugovaratelja/podugovaratelja u sustav PDV-a.

UVJETI PLAĆANJA
Članak 5.
(1) Plaćanje unaprijed je isključeno kao i traženje od Naručitelja sredstava osiguranja plaćanja.  
(2) Plaćanje će se vršiti jednom mjesečno u jednakim iznosima.
(3) Ugovaratelj je obvezan izdavati račun svaki mjesec zadnjeg radnog dana u mjesecu za tekući mjesec.
(4) Naručitelj je obvezan platiti račun najkasnije u roku 30 dana od dana zaprimanja računa.
(5) Ugovaratelj je obvezan izdati, a Naručitelj zaprimiti i obraditi te izvršiti plaćanje elektroničkog računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakon o elektroničkom izdavanju računa u javnoj nabavi (Narodne Novine br. 94/18).
(6) Naručitelj ima pravo prigovora na račun ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

ROK I MJESTO IZVRŠENJA UGOVORA
Članak 6.
(1) Rok početak izvršenja Ugovora je po obostranom potpisu Ugovora, a rok završetka izvršenja Ugovora je najkasnije 12 mjeseci od obostranog potpisa Ugovora. 
(2) Završetkom pružanja usluge smatra se dan kada su ugovorne strane potpisale Zapisnik o urednom izvršenju svih usluge, kojim se utvrđuje da je usluga uredno izvršena, u skladu sa tehničkim specifikacijama, troškovnikom i svim uvjetima i zahtjevima odredbama ovog Ugovora.
(3) Mjesto izvršenja Ugovora je sjedište Naručitelja i Ugovaratelja.

Članak 7.
(1) Ugovoreni rok  iz članka 6. ovog Ugovora može se produžiti u sljedećim slučajevima:
- uslijed nastupa više sile (epidemija, rat, požar većih razmjera, prirodnih nepogoda kao što su poplave, potresi, odroni tla i sl.) 
- uslijed nastupa promijenjenih okolnosti koje nisu nastale radnjama ili propustom Ugovaratelja i
- ako Naručitelj ne ispuni svoju obvezu po ovom Ugovoru.
(2) Ugovaratelj je dužan u roku od 5 dana od nastupa više sile ili promijenjenih okolnosti obavijestiti pisanim putem Naručitelja o nastupu istih.
(3) U slučajevima iz stavka 1. ovoga članka, Naručitelj i Ugovaratelj zaključiti će dodatak ovom Ugovoru, kojim će urediti produljenje roka izvršenja Ugovora, a produljenje prvobitno ugovorenog roka Ugovaratelj je dužan zatražiti najkasnije 10 dana prije isteka ugovorenog roka.
(4) U slučaju produljenja roka zbog razloga navedenih u ovom članku Ugovaratelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka.

OBVEZE UGOVARATELJA
Članak 8.
(1) Ugovaratelj se na temelju ovog Ugovora obvezuje za Naručitelja obavljati slijedeće poslove:
1) Organizacija i vođenje poslovnih knjiga sukladno zakonima navedenim u članku 1. ovog   
    Ugovora i to:
    a) Dnevnik
    b) Glavna knjiga - integralno računovodstvo
    c) Glavna knjiga - proračunsko računovodstvo
    d) Pomoćne knjige:
1) Knjiga ulaznih računa (vodi Naručitelj sukladno procedurama zaprimanja računa, njihove provjere  i pravovremenog plaćanja, Ugovaratelj vrši zatvaranje plaćenih obveza),
2) Knjiga izlaznih računa (vodi Naručitelj sukladno procedurama  obračuna i naplate prihoda, obračuna i naplate dospjelih, nenaplaćenih potraživanja, Ugovaratelj vrši zatvaranje
         naplaćenih potraživanja),
         3) Analitička evidencija dugotrajne imovine i
         4) Analitička evidencija kupaca i dobavljača (Naručitelj i Ugovaratelj u suradnji).
2) Ostale računovodstvene usluge
    a) Izrada računskog plana prema propisanom računskom okviru
    b) Izrada odgovarajućih temeljnica za knjiženje
    c) Izrada odgovarajućih  izračuna kao podloga za knjiženje (preuzimanje podataka iz  
        pomoćnih  knjiga i preuzimanje izvoda za knjiženje u pomoćne knjige i glavnu knjigu)
3) Obračun poreza na dodanu vrijednost
     a) Priprema i izrada mjesečne PDV prijave
     b) Uputiti Naručitelja kako ispravno izdati izlazni račun i primiti ulazni račun
4) Obračun plaća
     a) Izrada obračuna plaća i naknada temeljem dostavljenih evidencija Naručitelja
     b) Izrada platnih listi
     c) Izrada naloga za plaćanje plaća, poreza i doprinosa
     d) Izrada obrasca specifikacija i rekapitulacija uz plaću
     e) Izrada JOPPD obrasca i dostava Poreznoj upravi na daljnju obradu
     f) Izrada godišnjeg obračuna plaća
     g) Izrada i slanje statističkih izvještaja – RAD-1G, obrazac INV-P
5) Obračun amortizacije
6) Obračun autorskih honorara i Ugovora o djelu te sastavljanje potrebnih obrazaca (JOPPD i potvrde)
7) Konzultiranje u svezi poslovanja i  kontakata sa institucijama (Porezna uprava i ostale državne institucije kao HZMO, HZZO, HZZZ, Grad Osijek te ostala gradska tijela i dr.)
[bookmark: _Hlk152175660]8) Izrada i sastavljanje godišnjih financijskih izvještaja (Bilanca stanja, PR-RAS, Obveze , Ras - funkcijski, P-VRIO, Izvještaj o izvršenju Proračuna).
9) Bilješke uz godišnji financijske izvještaje (Naručitelj i Ugovaratelj u suradnji).
10) Izrada i sastavljanje polugodišnjih financijskih izvještaja (PR-RAS, Obveze, Izvještaj o izvršenju Proračuna).
11) Bilješke uz polugodišnji financijski izvještaj (Naručitelj i Ugovaratelj u suradnji).
12) Izrada i sastavljanje tromjesečnih financijskih izvješća.
13) Izrada posebnih financijskih izvješća.


Članak 9.
(1) Ugovaratelj se obvezuje obaviti usluge koje su predmet ovog Ugovora uz standardnu vještinu, brigu i trud koju profesionalne tvrtke pružaju u obavljanju istih i sličnih usluga, te sukladno zakonima i propisima RH.

Članak 10.
(1) U postupcima porezne kontrole i revizijskog pregleda financijskih izvještaja Naručitelja od strane državnih, županijskih i gradskih tijela i revizorskih kuća, Ugovaratelj se uz suradnju Naručitelja obvezuje dati potrebna objašnjenja i podatke vezane uz poslove iz njegovog djelokruga rada iz ovog Ugovora.
(2) Ugovaratelj se obvezuje da bez prethodne suglasnosti odgovorne osobe Naručitelja, neće dokumente, podatke odnosno izvješća davati na uvid trećim osobama, niti za vrijeme trajanja ovog Ugovora, a niti poslije njegova isteka.
(3) Ugovaratelj obavlja ugovorene poslove u svojim poslovnim prostorijama u uobičajeno radno vrijeme.

Članak 11.
(1)Ugovaratelj se obvezuje pravodobno obavijestiti Naručitelja o bitnim izmjenama i dopunama relevantnih propisa i s novim propisima koje Naručitelju propisuju porezne obveze kao i nove  obveze u računovodstvenim evidencijama te rokovima izvršenja istih.
(2) Ugovaratelj će na zahtjev Naručitelja
- savjetovati Naručitelja u svezi poreznih pitanja 
- savjetovati Naručitelja u svezi primjene usvojenih procedura i pravilnika
- savjetovati Naručitelja o pravilnoj primjeni svih zakonskih propisa koji se odnose na njihovo  
  poslovanje
- pružiti pomoć pri izradi potrebnih obrazloženja, dopunskih izvješća i sl.
(3) Ugovaratelj ima pravo na naknadu za obavljanje poslova iz stavka 2. ovog Članka, u slučaju kada njegova angažiranost prelazi uobičajenu angažiranost ili nije u razmjeri s ugovorenom paušalnom naknadom.

Članak 12.
(1) Ugovaratelj se obvezuje primljenu dokumentaciju čuvati s pažnjom i odlagati na uobičajen način u tijeku i nakon računovodstvene obrade. 
(2) Ugovaratelj će poslovnu dokumentaciju predati Naručitelju najkasnije 30 dana nakon prestanka ovog Ugovora.

Članak 13.
(1) Ugovaratelj se obvezuje čuvati kao poslovnu tajnu podatke o Naručitelju i njegovom poslovanju, a koje sazna obavljajući poslove koji su predmet ovog Ugovora.

OBVEZE NARUČITELJA
Članak 14.
(1) Naručitelj organizira i vodi slijedeće poslovne knjige, evidencije i obračune:
     a) knjiga blagajne sukladno usvojenim procedurama i pravilnicima,
     b) knjiga putnih naloga sukladno usvojenim procedurama,
     c) robno i materijalno knjigovodstvo
     d) knjiga ulaznih računa sukladno usvojenim procedurama 
     e) knjiga izlaznih računa sukladno usvojenim procedurama i pravilnicima
     f) knjiga Ugovora sukladno usvojenom Pravilniku o sadržaju i načinu vođenja evidencije  
         Ugovora 
(2) Naručitelj se obvezuje pravodobno dostavljati potpunu, ispravnu, urednu, istinitu i vjerodostojnu dokumentaciju koja je potrebna za obavljanje poslova iz ovog ugovora odnosno dokumentacija za knjiženje u glavnu knjigu Naručitelja mora sadržavati sve elemente iz usvojenih procedura i pravilnika kako bi njihovo preuzimanje i knjiženje u glavnoj knjizi bilo sukladno pozitivnim zakonskim propisima koje primjenjuje Naručitelj.
(3) Naručitelj se obvezuje ažurno i točno voditi poslovne knjige na koje se obvezao voditi po ovom Ugovoru i pravodobno dostavljati podatke Ugovaratelju na njegovu daljnju obradu.

NAČIN OBAVLJANJA POSLOVA I ISPRAVNA DOKUMENTACIJA
Članak 15.

(1) Ugovaratelj će poslove obavljati u LC programima.
(2) Naručitelj i Ugovaratelj će svaki sa svoje strane, odrediti osobe koje će biti odgovorne za potrebne kontakte za izvršavanje poslova navedenih u ovom Ugovoru.
(3) Ugovaratelj će pri preuzimanju dokumentacije ili u tijeku njene obrade provoditi formalnu, stvarnu i računsku kontrolu. 
(4) Ukoliko Ugovaratelj utvrdi da je dokumentacija neispravna i nije podložna knjiženju, Ugovaratelj će obavijestiti Naručitelja i zahtijevati ispravak iste.

ODGOVORNOST
Članak 16.
Ugovorne strane odgovaraju jedna drugoj za štetu koja je nastala povredom odredbi ovog Ugovora, ako je šteta učinjena namjerno ili nepažnjom.

Članak 17.
(1) Ugovaratelj osobito odgovara za:
- pravodobno i ispravno evidentiranje, kontiranje, pozicioniranje i knjiženje uredno zaprimljene
  ispravne dokumentacije,                        
- pravodobnu primjenu izmjena u zakonskim i podzakonskim aktima vezanim za 
  računovodstvo
- gubitak zaprimljene dokumentacije,
- netočnost i pogreške pri unosu u glavnu knjigu i obrasce,
- propust nepravodobnog uvida Naručitelja u poslovne knjige i 
- odavanje poslovne tajne.
(2) Ugovaratelj ne odgovara za eventualno nastalu štetu ili druge posljedice koje bi mogle nastati obradom dokumentacije kojom je Ugovaratelj doveden u zabludu.
(3) U slučaju da Naručitelj pravodobno ne dostavi potrebnu dokumentaciju, Ugovaratelj ne preuzima odgovornost za točnost podataka u poslovnim knjigama koje su podloga za ispunjavanje zakonskih obrazaca u zakonskom roku.

Članak 18.
(1) Naručitelj osobito odgovara za:
- neistinitu dokumentaciju,
- nedostatnu dokumentaciju,
- neovjerenu dokumentaciju pečatom i potpisom odgovorne osobe,
- propuštanje predaje nadležnim tijelima dokumentacije i obračuna preuzetih od Ugovaratelja,
- pravodobnost i točnost plaćanja svih svojih obveza prema dobavljačima, državnim tijelima, 
  kreditnim institucijama, djelatnicima i vanjskim suradnicima i
- izdavanje računa.

RASKID UGOVORA
Članak 19.
(1) Ugovorne strane suglasne su da se Ugovor može raskinuti prije isteka valjanosti po dogovoru obiju ugovornih strana ili u slučaju kršenja odredaba ovog Ugovora od strane jedne od ugovornih strana ako posljedice kršenja nisu otklonjene u roku određenom u pismenom upozorenju druge ugovorne strane. U slučaju jednostranog raskida Ugovora, isti se smatra raskinutim, po prijemu pismene obavijesti o raskidu.
(2) Naručitelj je, u svakom slučaju, ovlašten jednostrano raskinuti Ugovor ukoliko Ugovaratelj:
- ne postupi prema nalogu za otklanjanje ili ispravak nedostataka ili ne ispravi nedostatke ,
- bez opravdanog razloga ne nastavi s izvršenjem usluge
- postane nesposoban za plaćanje ili se nad njim otvori stečajni postupak te na drugi način dođe u situaciju - da ne može više ispunjavati svoje obveze prema ovom Ugovoru.
- ukoliko se u toku izvršenja Ugovora utvrdi da Ugovaratelj uvodi novog podugovaratelja neovisno o tome je li prethodno dao dio Ugovora o nabavi u podugovor ili ne ili mijenja podugovaratelja bez odobrenja Naručitelja.

OSTALE ODREDBE
Članak 20.
[bookmark: _Hlk204940761](1) Naručitelj ovim Ugovorom imenuje predstavnika Naručitelja da u njegovo ime nadgleda izvršenje ovog Ugovora: ……, elektronička pošta: ………….
[bookmark: _Hlk177548363](2) Odgovorna osoba Ugovaratelja za izvršavanje ovog Ugovora je ………………….
(3) Osobe iz ovog članka smatraju se i ovlaštenim osobama za komunikaciju između ugovornih strana.
(4) Pismena se smatraju dostavljenim u trenu kada poslana elektronička pošta bude zaprimljena na poslužitelju elektroničke pošte.
(5) U slučaju potrebe mijenjanja predstavnika Naručitelja, Naručitelj isto obavlja samostalno i u najkraćem mogućem roku.

Članak 21.
(1) Naručitelj smije izmijeniti ovaj Ugovor tijekom njegova trajanja bez provođenja novog postupka jednostavne nabave samo u skladu s odredbama članaka 315. – 320. ZJN 2016.

Članak 22.
(1) Ugovorne strane suglasne su da za sve što nije regulirano odredbama Ugovora primjenjuju se odredbe ZJN 2016, Zakona o obveznim odnosima i ostalih pozitivnih propisa koji uređuju predmetno područje.

Članak 23.
(1) Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. 
(2) U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja. 

Članak 24.
(1) Ovaj Ugovor se sklapa u dva (2) primjerka, od kojih svaka ugovorna strana zadržava po jedan (1) primjerak.




                         Mjesto i datum:                                                                                          Mjesto i datum:
    
                             ,……...2026.                                                                                       Osijek, ………..,2026.	

	       ZA UGOVARATELJA:	                                                                                  ZA NARUČITELJA:
	              …………….                                                                                         JVP GRADA OSIJEKA
		                                                                                                                         zapovjednik

	    ______________________	                                                         _____________________
                                 …………   	                                                                         Goran Ivković, dipl. ing. sig.  

